cyanic-selkie/wikianc huggingface dataset:
রবীন্দ্রসঙ্গীত
মুক্তি
নিউ থিয়েটার্স প্রাইভেট লিমিটেড প্রযোজিত ও প্রমথেশ বড়ুয়া পরিচালিত মুক্তি (১৯৩৭) চলচ্চিত্রে প্রথম রবীন্দ্রসঙ্গীত প্রয়োগ করা হয়েছিল। এই ছবির সঙ্গীত পরিচালক ছিলেন বিশিষ্ট রবীন্দ্রসঙ্গীত শিল্পী পঙ্কজ কুমার মল্লিক। পঙ্কজকুমার মল্লিক রবীন্দ্রনাথের অনুমতি নিয়ে কবির খেয়া কাব্যগ্রন্থের "শেষ খেয়া" কবিতাটিতে সুরারোপ করেন এবং এই চলচ্চিত্রে প্রয়োগ করেন। গানটি "দিনের শেষে ঘুমের দেশে" শিরোনামে রেকর্ডে প্রকাশিত হয় ও জনপ্রিয়তা অর্জন করে। মুক্তি চলচ্চিত্রে পঙ্কজকুমার মল্লিক রবীন্দ্রনাথের "আজ সবার রঙে রঙ মেশাতে হবে", "তার বিদায়বেলার মালাখানি" ও "আমি কান পেতে রই" গান তিনটিও ব্যবহার করেছিলেন।
বিশিষ্ট শিল্পীবর্গ
বাংলা সঙ্গীতের ক্ষেত্রে রবীন্দ্রসঙ্গীত একটি অত্যন্ত গুরুত্বপূর্ণ ও জনপ্রিয় ধারা। রবীন্দ্রনাথ ঠাকুর নিজেই ছিলেন সমসাময়িক যুগের একজন বিশিষ্ট গায়ক। স্বামী বিবেকানন্দ নিয়মিত জোড়াসাঁকো ঠাকুরবাড়িতে যাতায়াত করতেন এবং সেখানে একাধিক রবীন্দ্রসঙ্গীত শিখে নানা পারিবারিক অনুষ্ঠানে, ব্রাহ্মসমাজের উৎসবে, এমনকি দক্ষিণেশ্বর কালীবাড়িতে রামকৃষ্ণ পরমহংসের সামনেও পরিবেশন করেছিলেন। ঠাকুর পরিবারে রবীন্দ্রনাথের গান গাওয়ার প্রথাও তার সমসাময়িক কালেই শুরু হয়। দিনেন্দ্রনাথ ঠাকুর, সাহানা দেবী, ইন্দিরা দেবী চৌধুরাণী, শান্তিদেব ঘোষ প্রমুখ রবীন্দ্রনাথের সাক্ষাৎ শিষ্যেরা ছাড়াও, পঙ্কজকুমার মল্লিক, কুন্দনলাল সায়গল, কানন দেবী প্রমুখ শিল্পীরা রবীন্দ্রনাথের জীবদ্দশাতেই রবীন্দ্রসঙ্গীতকে জনপ্রিয় করে তোলার ক্ষেত্রে বিশেষ ভূমিকা পালন করেছিলেন। পরবর্তী কালে কণিকা বন্দ্যোপাধ্যায়, সুচিত্রা মিত্র, হেমন্ত মুখোপাধ্যায়, দেবব্রত বিশ্বাস, সুবিনয় রায়, চিন্ময় চট্টোপাধ্যায়, সাগর সেন, ঋতু গুহ, গীতা ঘটক প্রমুখ শিল্পীরা রবীন্দ্রসঙ্গীত গেয়ে বিশেষ জনপ্রিয়তা অর্জন করেছিলেন। তাদের অনুপ্রেরণায় লতা মঙ্গেশকর, আশা ভোঁসলে, কিশোর কুমার প্রমুখ বিশিষ্ট বলিউড-শিল্পীরাও রবীন্দ্রসঙ্গীত গেয়েছিলেন। বাংলা আধুনিক ও চলচ্চিত্রের গান সহ অন্যান্য ধারার সঙ্গীত শিল্পীরাও রবীন্দ্রসঙ্গীত গেয়েছেন। পূর্ব পাকিস্তানের স্বৈরশাসনের প্রতিবাদে এবং বাংলাদেশের স্বাধীনতা যুদ্ধের সময় ওয়াহিদুল হক, কলিম শরাফি, সনজীদা খাতুন প্রমুখ শিল্পীরা বাংলাদেশে রবীন্দ্রসঙ্গীতকে বিশেষ জনপ্রিয় করে তোলেন। আধুনিক যুগে মনোজ মুরলী নায়ার, মণীষা মুরলী নায়ার, মোহন সিং, বিক্রম সিং, স্বাগতালক্ষ্মী দাশগুপ্ত, লোপামুদ্রা মিত্র, শ্রাবণী সেন, শ্রীকান্ত আচার্য, সুস্মিতা পাত্র, সাহানা বাজপেয়ী, পীযূষকান্তি সরকার প্রমুখ ভারতীয় এবং রেজওয়ানা চৌধুরী বন্যা, অদিতি মহসিন, মিতা হক, পাপিয়া সারোয়ার প্রমুখ বাংলাদেশী শিল্পীরা রবীন্দ্রসঙ্গীত গেয়ে বিশেষ জনপ্রিয় হয়েছেন। বাবুল সুপ্রিয়, শান, কুমার শানু, অলকা ইয়াগনিক, সাধনা সরগম, কবিতা কৃষ্ণমূর্তি প্রমুখ বলিউড-শিল্পীরাও এখন নিয়মিত রবীন্দ্রসঙ্গীতের সংকলন প্রকাশ করে থাকেন।
কয়েকজন বিখ্যাত রবীন্দ্রসঙ্গীত গায়কের নাম নিচে দেয়া হল।
দেবব্রত বিশ্বাস—বিশ্বভারতী সংগীত সমিতি বিরোধ
১৯৫১ সালের ভারতের কপিরাইট আইন অনুসারে, ২০০১ সাল পর্যন্ত ভারতে রবীন্দ্রসঙ্গীতের রেকর্ড প্রকাশ করতে হলে বিশ্বভারতী সঙ্গীত সমিতির অনুমোদন প্রয়োজন হত। ১৯৫৭ সালে বিশ্বভারতী সঙ্গীত সমিতি দেবব্রত বিশ্বাসের "তুমি রবে নীরবে" গানটি প্রকাশের অনুমতি দিতে অস্বীকার করলে, দেবব্রত বিশ্বাস রবীন্দ্রনাথের জীবদ্দশায় প্রকাশিত স্বরলিপি দেখিয়ে গীতবিতান-এ গানের পাঠের ভুল নির্দেশ করেছিলেন। রবীন্দ্রনাথের সাক্ষাৎ শিষ্য শান্তিদেব ঘোষ এই ব্যাপারে দেবব্রত বিশ্বাসের দেওয়া তথ্য সমর্থন করলে বিশ্বভারতী সঙ্গীত সমিতি গানটি প্রকাশের অনুমতি দেয়। ১৯৬৪ সালে দেবব্রত বিশ্বাসের গাওয়া "মেঘ বলেছে, যাব যাব" ও "এসেছিলে তবু আস নাই" গানদুটি প্রকাশের অনুমতি দিতে বিশ্বভারতী সঙ্গীত সমিতি অস্বীকার করে। ১৯৬৯ সালে তার "পুষ্প দিয়ে মারো যারে" ও "তোমার শেষের গানের" গানদু-টির প্রকাশের অনুমতি বিশ্বভারতী সঙ্গীত সমিতি দেয়নি। বিশ্বভারতী সঙ্গীত সমিতি দেবব্রত বিশ্বাসের বিরুদ্ধে গানে অতিনাটকীয়তা, অতিরিক্ত বাদ্যযন্ত্রের ব্যবহার ইত্যাদির অভিযোগ এনেছিল। ১৯৭০-৭১ সালে দেবব্রত বিশ্বাস বেশ কিছু গান রেকর্ড করেন। কিন্তু তার কয়েকটিকে বিশ্বভারতী অনুমোদন দিতে অসম্মত হন। বিরক্ত হয়ে দেবব্রত বিশ্বাস স্থির করেন তিনি আর রবীন্দ্রসঙ্গীত রেকর্ড করবেন না। বিশিষ্ট রবীন্দ্রসঙ্গীত শিল্পী সুচিত্রা মিত্র অবশ্য লিখেছেন যে, দেবব্রত বিশ্বাসের কোনো গান বিশ্বভারতী সঙ্গীত সমিতি বাতিল করেনি।
বড়পুকুরিয়া তাপবিদ্যুৎ কেন্দ্র
বড়পুকুরিয়া তাপবিদ্যুৎ কেন্দ্র বাংলাদেশের দিনাজপুর জেলার পার্বতীপুর উপজেলার হামিদপুর ইউনিয়নে অবস্থিত একমাত্র কয়লাভিত্তিক তাপবিদ্যুৎ কেন্দ্র। এটি ২০০৬ সালে গড়ে ওঠে। এর মোট উৎপাদন ক্ষমতা ৫২৫ মেগাওয়াট। কেন্দ্রটিতে ১২৫ মেগাওয়াট উৎপাদন ক্ষমতা সম্পন্ন ২ টি ইউনিট (১২৫*২=২৫০) এবং ২৭৫ মেগাওয়াট ক্ষমতার একটি ইউনিট (৩য় ইউনিট) রয়েছে। ৩য় ইউনিটটি ২০১৭ সালের ডিসেম্বর মাসে উৎপাদনে আসে এবং ২০১৫ সালে এর নির্মাণের কাজ শুরু হয়। কেন্দ্রটিতে বড়পুকুরিয়া কয়লাখনির কয়লা ব্যবহার করা হয়। এটি পরিচালনা করে বাংলাদেশ বিদ্যুৎ উন্নয়ন বোর্ড।
কামরুন নাহার চৌধুরী
কামরুন নাহার চৌধুরী (জন্ম: ৭ জানুয়ারি ১৯৬০) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৩৮ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
জন্ম ও পারিবারিক পরিচিতি
কামরুন নাহার চৌধুরী ১৯৬০ সালের ৭ জানুয়ারি তৎকালীন পূর্ব পাকিস্তানের ফরিদপুরের রাজবাড়িতে জন্মগ্রহণ করেন।
রাজনৈতিক জীবন
কামরুন নাহার চৌধুরী ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে রাজবাড়ি জেলার জন্য নির্ধারিত সংরক্ষিত নারী আসন-৩৮ নং আসন থেকে ১ম বারের মতো এমপি নির্বাচিত হন।
হেলেস
ডান|থাম্ব|এক গ্লাস হেলেস
স্বাদ
হেলেস-শৈলীর বিয়ার সাধারণত স্থূলকায়, হালকা মিষ্টি এবং হালকা রঙ এবং কম তিক্ত হয়ে থাকে। বোতলজাতকরণের পূর্বে পরিস্রাবণের কারণে বিয়ারটি স্বচ্ছ দেখায়, যদিও কিছু রেস্টুরেন্ট এবং ব্রিউয়ারি এই পানিয়ের অপরিশুদ্ধ সংস্করণ সরবরাহ করে থাকে। মিউনিখের হেলস এর রঙ সাধারনত হালকা হলুদ থেকে সোনালী হয়ে থাকে। হেলেস বিয়ার পিল্সনার বিয়ারের তুলনায় হালকা, কম গন্ধযুক্ত এবং হপ স্বাদযুক্ত হয়।
ইতিহাস
১৯৬০-এর দশকে, জার্মান ভাষাভাষী অঞ্চলে হেলেস সর্বজনীনভাবে উপলব্ধ ছিল। অনেক অঞ্চলে, হেলেস ধীরে ধীরে পিল্সনার-স্টাইলের বিয়ার দ্বারা প্রতিস্থাপিত হতে থাকে, যা ভোক্তাদের পছন্দানুসারে ড্রাফট বিয়ার থেকে বোতলজাত বিয়ার হিসেবেও চালিত হয়। দক্ষিণ জার্মানির বাইরে অঞ্চলে, হেলেস জনপ্রিয়তা অর্জন করছে, বিশেষত বার্লিন, যেখানে বিয়ারের ঐতিহ্যগত চিত্রটি প্রচলিত হয়ে উঠেছে। সেখানে অন্যান্য বিয়ারের পাশাপাশি হেলেসের ব্যাপক চাহিদা রয়েছে।
বিতরণ
থাম্ব|ডান|পলনার হেল
অ্যাভন নদী, ব্রিস্টল
অ্যাভন বা এভন নদীর উৎস রয়েছে দক্ষিণ গ্লৌচেস্টারশিরের অক্টেন তুরভিলের একটি গ্রামের উত্তর দিকে উইল্টশায়ারের মধ্য দিয়ে প্রবাহিত হবার আগে। ব্রিস্টলের কাছাকাছি অ্যাভনমাউথের বাথ থেকে সেভেরন এস্টুয়ারাই তার নিম্ন পরিসীমা মধ্যে নদীটি নৌপরিবহন যোগ্য এবং এটি অ্যাভন ন্যাভিগেশন হিসাবে পরিচিত।
অ্যাভন নদীর দৈর্ঘ ৭৫ মাইল (১২১ কিলোমিটার) এবং এটি যুক্তরাজ্যে ১৯ তম দীর্ঘ নদী, যদিও নদীটির উৎস এবং সেভেরন এস্টুয়ারাই এর কাছে নদীর মোহন এর মুখের মধ্যে দূরত্ব মাত্র ১৯ মাইল (৩১ কিমি)। অববাহিকা ২,২২২ বর্গ কিলোমিটার (৮৬০ বর্গ মাইল)।
ব্যুৎপত্তি
নাম "অ্যাভন" হল ওয়েলস শব্দ 'আফন-এর সমজাতীয় [avɔn], যার অর্থ হল "নদী"। প্রচলিত ব্রিটোনীয় অ্যাভন শব্দটি "নদী" থেকে উদ্ভূত হয়েছে। তাই "নদী অ্যাভন" শব্দের আক্ষরিক অর্থে "নদীর নদী"; বেশ কয়েকটি ব্রিটিশ ও স্কটিশ নদী এই নামটি (অ্যাভন) ভাগ করে নেয়।  ১৯৭৪ সাল থেকে ১৯৯৬ সাল পর্যন্ত অ্যাভন কাউন্টি নামকরণ করা হয় নদীটির নাম থেকে, এবং ব্রিস্টল, বাথ এবং নিম্ন অ্যাভন (লোয়ার অ্যাভন) নদীটির উপত্যকার অন্তর্গত।
গতিপথ
অ্যাভন নদী দক্ষিণ গ্লৌচেস্টারশায়ারের চিপিং সডবুরি শহরের পূর্বে প্রবাহিত হয় এবং এটি অক্টেন তুরভিলে গ্রামের উত্তরে অবস্থিত। নদীটি কিছুটা বৃত্তাকার পথে প্রবাহিত হয়েছে, প্রথমে নদী পূর্ব দিকে এবং তারপর দক্ষিণে উইল্টশায়ারের মধ্য দিয়ে প্রবাহিত হয়। নদীর প্রথম প্রধান বসতিটি উইল্টশার সীমান্তের দুই মাইল (৩ কিমি) ভেতরে লিকিংটন গ্রাম এবং তারপর শেরটন। মাল্মসবারিতে অ্যাভন নদীর সঙ্গে প্রথম ও প্রধান উপনদী টেটবুরি অ্যাভন যুক্ত হয়, যেটি শুধুমাত্র গ্লৌচেস্টারশায়ার মধ্যে টেটবুরির এলাকার সামান্য  উত্তরে উৎপন্ন হয়েছে। এই উপনদীটি স্থানীয়ভাবে ইঙ্গেলবার্ন হিসাবে পরিচিত, যেখানে পুরনো ইংরেজিতে 'ব্রিটিশ নদী' শব্দটি ব্যবহৃত হয়। এখানে, দুটি নদী প্রায় মিলিত হয়, কিন্তু তাদের পথ কটস্বল্ডসের একটি পাথুরে স্তর দ্বারা অবরুদ্ধ হয়, প্রায় পুরোপুরি হেমস্টর্স শহরের প্রাচীন পর্বতশৃঙ্গ শহরের জন্য একটি দ্বীপ তৈরি করে। এই উপমহাদেশের পশ্চিমাঞ্চলের নদীকে কখনও কখনও 'ত্র' অ্যাভন (শার্থন শাখা) বলা হয়, এটি টেটবুরি শাখা থেকে আলাদা।. দুইটি নদী একত্রিত হওয়ার পরে, অ্যাভন নামে দক্ষিণ কোস্টওয়াল্ডস থেকে দক্ষিণ পূর্ব দিকে প্রবাহিত হয় এবং তারপর দ্রুত দক্ষিণে ক্লে ড্যান্টেসে ভেলের দিকে যায়, এর পর অন্য একটি নদী মার্ডেন দ্বারা সংযুক্ত হয়, যতক্ষণ না পর্যন্ত এটি বৃহত্তম শহর চিপেনহ্যাম পর্যন্ত পৌঁছায়।
বুনিয়াম বালবোক্যাস্টানাম
বুনিয়াম বালবোক্যাস্টানাম (Bunium bulbocastanum) হলো অ্যাপিয়াসি গোত্রের একটি উদ্ভিদ প্রজাতি। পশ্চিম ইউরোপের অংশবিশেষে এর মূল একসময় সবজি হিসেবে ব্যবহৃত হতো। একে ইংরেজিতে “গ্রেট পিগনাট” বা “আর্থনাট” হিসেবে অভিহিত করা হয়।
বৃদ্ধি
উদ্ভিদটি পশ্চিম ইউরোপের স্থানীয় প্রজাতি। এটি 60 cm পর্যন্ত লম্বা ও 25 cm পর্যন্ত চওড়া হতে পারে। এদের পাতা ঝালরসদৃশ এবং ফুল উভলিঙ্গ। এরা পতঙ্গ-পরাগী এবং এদের স্বনিষেক ঘটে।
দ্য সাইকোলজি অব দ্য সিম্পসনস
দ্য সাইকোলজি অব দ্য সিম্পসনস  একটি বাস্তবধর্মী বই যা মনস্তত্ত্বের বিশ্লেষণ করে, এর উপর ভিত্তি করে তৈরি হয় টিভি সিরিজ দ্য সিম্পসন্‌স। এতে বেশ কয়েকজনের অবদান রয়েছে, যাদের মধ্যে মনোবিজ্ঞান বিশেষজ্ঞ, পরামর্শদাতা এবং বিদ্যালয়ের থেরাপিস্ট অন্তর্ভুক্ত আছেন। বইটি সম্পাদনা করেন অ্যালান এস. ব্রাউন, পিএইচ.ডি. এবং ক্রিস লোগান। এটি বেনবেলা প্রকাশনা হতে প্রকাশিত হয় ১ মার্চ ২০০৬ সালে। বইটি এর পর্যালোচকদের নিকট হতে প্রশংসিত হয়েছে।
পটভূমি
১ মার্চ ২০০৬ সালে, তাদের "সাইকোলজি অব পপুলার কালচার সিরিজ", বা সংক্ষেপে "স্মার্ট পপ" ধারার অংশ হিসেবে এই বইটি বেনবেলা প্রকাশনী প্রকাশ করে। একই ধারার অন্য বইয়ে মনোবিজ্ঞান বিশ্লেষণ করা হয়েছে এবং পপ সংস্কৃতি বিষয়বস্তু যেমন সুপারম্যান, এক্স-ম্যান, এবং দ্যা ম্যাট্রিক্স এর উল্লেখ আছে।   পপ দর্শনের প্রকাশক ওপেন কোর্ট পাবলিশিং কোম্পানী এর ধারা হতে বেনবেলা এর মনোবৈজ্ঞানিক প্রকাশনা ধারা অনুপ্রাণিত হয়। বইটির সম্পাদক ছিলেন অ্যালান এস. ব্রাউন, পিএইচ.ডি. এবং ক্রিস লোগান, সনস এর ভক্ত এবং মনোবিজ্ঞানের শিক্ষার্থী উভয়ের মাঝেই সাড়া জাগিয়েছিল।
বিষয়বস্তু
এই বইয়ে উনত্রিশ জনের অবদান লিপিবদ্ধ আছে, যারা ছিলেন মনোবিজ্ঞান বিশেষজ্ঞ, পরামর্শদাতা, শিক্ষক এবং বিদ্যালয়ের থেরাপিস্ট। এতে ব্রাউন এবং লোগান এর রচনা অন্তর্ভুক্ত আছে। এতে সাধারণ বিষয়সমূহ আলোচনা করা হয়েছে যা হচ্ছে পরিবার, মাদকের অপব্যবহার, সামাজিক সম্পর্ক, ব্যক্তি-উচ্চাশা, যৌনতা এবং লিঙ্গ, এবং ব্যক্তিত্ব।  মনস্তত্ত্বের কয়েকটি ক্ষেত্র যেমন মনোরোগ, যুক্তি-ধারণ, অস্বাভাবিক মনোবিজ্ঞান, মনোবিজ্ঞানের বিকাশ, জুয়ার নেশা, প্রাকৃতিক খাপ খাওয়ানো এবং পরিবারের মাধ্যমে উপশমতা।  একজন অবদান দাতা ডেনিস এম. ম্যাকার্থী, মিসৌরি বিশ্ববিদ্যালয়ের মনোবিজ্ঞানের সহকারী প্রফেসর, মদ-আসক্তির ঝুঁকির উপাদানগুলো ব্যাখ্যা করেছেন যেগুলো দ্যা সিম্পসনে দেখানো হয়েছে।  ম্যাকার্থী তুলে ধরেন বার্টের পরোক্ষ-হেলায় শিক্ষা অর্জনকে ঝুঁকির উপাদান হিসেবে এবং ম্যাগীকে বিভিন্ন অপব্যবহার এর জন্য আক্রমণাত্মক মনোভাবের কারণে উচ্চ ঝুঁকি হিসেবে চিহ্নিত করেন
যদিও প্রত্যেক অধ্যায়ের বিষয়বস্তুর সাথে দ্যা সিম্পসনস এর পর্বগুলো তুলনা করে পাঠ্যগত মনোবিজ্ঞানের বিষয়ের মিল পাওয়া যায়, অধ্যায়ের নামগুলি অসংলগ্ন বলে মনে হয়, যেমন: "হুইচ ওয়ান অব আস ইজ ট্রুলি ক্রেজি" (Which One of Us is Truly Crazy) এবং "লুকিং ফর মি: স্মার্টি প্যান্টস" (Looking For Mr. Smarty Pants) সম্পাদক ক্রিস লোগান ব্যাখ্যা করেন : "বইটির লেখাগুলি গম্ভীর, কিন্তু বেশি গম্ভীর করে দেখানো হয়নি"। দ্যা সিম্পসনস আর্কাইভ একে ব্যাঙ্গাত্বক লেখনীর সাথে পুঁথিগত বিদ্যার মিশ্রণ হিসেবে দেখিয়েছে, এভাবে : "সৌভাগ্যজনকভাবে, কতিপয় মনোবিজ্ঞানের সূত্র এবং পাঠ্যগত বিষয়ের নির্দেশ থাকলেও, রচনাটি দুর্বোধ্যতা থেকে দূরেই আছে, পুরো বই জুড়েই বিনোদন দিতে সক্ষম হয়েছে।"
সম্মাননা
বইটি সাউদার্ন মেথডিস্ট ইউনিভার্সিটির প্রকাশনায় জায়গা করে নিয়েছে। বইয়ের সূচনায় বইটির সম্পাদকের সাক্ষাৎকার দেয়া হয়, সাক্ষাৎকারটি এরকম: "বইয়ের অস্বাভাবিক মলাট উল্টালে, হোমারের বিয়ার এবং টিভি-বোঝাই করা খুলির একটি চমৎকার উপস্থাপনা দেখে, আপনি বুঝবেন টিভি দর্শক ও মনোবিজ্ঞানের শিক্ষার্থী উভয়ের জন্যই বিস্তৃত আলোচনা করা হয়েছে" বইটি দ্যা টাইমস  এর ইতিবাচক উদ্ধৃতি ও পেয়েছে, অ্যান্ড্রু বিলেন লিখেছেন: " আমি বলব ডা' হ্! : দ্যা সিম্পসনস এর মনোবিজ্ঞান এবং দ্যা সোপরানোস, দুটোই গোমড়ামুখীতাকে অসম্ভবে পরিণত করেছে"  দ্যা সিম্পসনস আর্কাইভ ইতিবাচকভাবে লিখেছেন: "অনুষ্ঠানের সাথে ঘটনাগুলোর সম্পর্ক নির্ভেজাল এবং মনোবৈজ্ঞানিক দিকগুলো দ্যা সিম্পসনস এর চরিত্রগুলোর খুঁটিনাটি অংশকে উদাহরণ হিসেবে নিয়ে বিস্তৃতভাবে ব্যাখ্যা করা হয়েছে"।
তথ্যসূত্র
<div data-template-mapping="{"targetname":"Reflist"}" class="reflist columns references-column-count references-column-count-2" style="-moz-column-count: 2; list-style-type: decimal; min-height: 159px;">
রংপুর-২২
রংপুর-২২ আসন ছিল বাংলাদেশের জাতীয় সংসদের নির্বাচনী এলাকার একটি। এটি রংপুর জেলায় অবস্থিত জাতীয় সংসদের আসন ছিল।
ফুটবল পরিভাষা
ফুটবল খেলা (অ্যাসোসিয়েশন ফুটবল অথবা সকার হিসেবেও পরিচিত) সর্বপ্রথম ইংল্যান্ডে অনুষ্ঠিত হয়েছিল, যদিও একটি বল লাথি মারার সাথে জড়িত খেলাগুলো যথেষ্ট স্পষ্টভাবে ইতিপূর্বে লক্ষ্য করা গিয়েছিল। খেলার উৎপত্তির পর থেকে এপর্যন্ত ফুটবল সম্পর্কিত অসংখ্যক পদ এবং এর সংস্কৃতির বিভিন্ন দিক বর্ণনা করার জন্য উৎপন্ন এবং প্রকাশিত হয়েছে।
খেলাধুলার বিবর্তন সময়ের সাথে সাথে এই পরিভাষায়ও পরিবর্তন সাধিত হয়েছে। উদাহরণস্বরূপ, ২–৩–৫ বিন্যাসে অভ্যন্তরীণ আক্রমণভাগের খেলোয়াড়ের ভূমিকাটি আক্রমণাত্মক মধ্যমাঠের খেলোয়াড়ের সাথে বেশ কিছু সাদৃশ্য রয়েছে, জদিও উভয় অবস্থান একে অপর হতে সম্পূর্ণ ভিন্ন। একইভাবে, ২–৩–৫ বিন্যাসে কেন্দ্রীয় অর্ধ বেশ কিছু উপায়ে ৪–১–৩–২ বিন্যাসের অধিষ্ঠিত মধ্যমাঠের খেলোয়াড়ের সাথে তুলনীয়।
পাভারাত্তি
পাভারাত্তি (Pavaratty) ভারতের কেরালা রাজ্যের ত্রিশূর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে পৱরত্ত্য শহরের জনসংখ্যা হল ১০,৮২৩ জন। এর মধ্যে পুরুষ ৪৫% এবং নারী ৫৫%।
এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮৩%। সারা ভারতের সাক্ষরতার হার ৫৯.৫%, তার চাইতে পৱরত্ত্য এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
হোন মোনকায়োলা
হোন মোনকায়োলা তোয়ার (Jon Moncayola; জন্ম: ১৩ মে ১৯৯৮; হোন মোনকায়োলা নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগার ক্লাব ইরুনিয়া এবং স্পেন অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন।
স্পেনীয় ফুটবল ক্লাব ওসাসুনার যুব পর্যায়ের হয়ে খেলার মাধ্যমে মোনকায়োলা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, স্পেনীয় ক্লাব ইরুনিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; ইরুনিয়ার হয়ে তিনি ১৬ ম্যাচে অংশগ্রহণ করেছেন। অতঃপর ২০১৭–১৮ মৌসুমে তিনি ওসাসুনা বি-এ যোগদান করেছেন। ২০১৮–১৯ মৌসুমে, তিনি ওসাসুনার মূল দলে যোগদান করেছেন।
২০২০ সালে, মোনকায়োলা স্পেন অনূর্ধ্ব-২১ দলের হয়ে স্পেনের বয়সভিত্তিক পর্যায়ে অভিষেক করেছিলেন।
দলগতভাবে, মোনকায়োলা এপর্যন্ত ১টি শিরোপা জয়লাভ করেছেন, যা তিনি ওসাসুনার হয়ে জয়লাভ করেছেন।
প্রারম্ভিক জীবন
হোন মোনকায়োলা তোয়ার ১৯৯৮ সালের ১৩ই মে তারিখে স্পেনের গোরিনোয়াইনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মোনকায়োলা স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০২০ সালের ৩রা সেপ্টেম্বর তারিখে তিনি মেসিডোনিয়া অনূর্ধ্ব-২১ দলের বিরুদ্ধে ম্যাচে স্পেন অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন।
সৌদি আরবের বাতিঘরের তালিকা
সৌদি আরবের উপকূলরেখার মোট দৈর্ঘ্য দুটি উপকূলরেখা সহ: লোহিত সাগরের একটি দীর্ঘ পশ্চিম উপকূল এবং পারস্য উপসাগরে একটি ছোট পূর্ব উপকূল।
, সৌদি আরবে সক্রিয় বাতিঘর সৌদি বন্দর কর্তৃপক্ষ দ্বারা রক্ষণাবেক্ষণ করা হয়। প্রায় ৬৩৩টি নেভিগেশনাল এইডস রয়েছে, যার মধ্যে ৭২% সৌর-চালিত।
সৌদি আরবের বাতিঘরগুলি ন্যাশনাল জিওস্পেশিয়াল-ইনটেলিজেন্স এজেন্সি লিস্ট অফ লাইটস পাবলিকেশন্স ১১২টি তালিকাভুক্ত করা হয়েছে। এগুলি ইউনাইটেড কিংডম হাইড্রোগ্রাফিক অফিস দ্বারা আলোক ও কুয়াশা সংকেতগুলির অ্যাডমিরালটি তালিকার ভলিউমি ই-তে তালিকাভুক্ত করা হয়েছে। এগুলি দ্য লাইটহাউস ডিরেক্টরি এবং ARLHS ওয়ার্ল্ড লিস্ট অফ লাইটসেও তালিকাভুক্ত।
এই তালিকাটি লাইটহাউস ডিরেক্টরির উপর ভিত্তি করে তৈরি করা হয়েছে।
পাটাভোগ ইউনিয়ন
পাটাভোগ ইউনিয়ন হলো বাংলাদেশের মুন্সীগঞ্জ জেলার অন্তর্গত শ্রীনগর উপজেলার একটি ইউনিয়ন।
ভৌগোলিক উপাত্ত
পাটাভোগ ইউনিয়নের মোট আয়তন ২১০২ একর।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী পাটাভোগ ইউনিয়নের মোট জনসংখ্যা ১২,৯৭২ জন। এদের মধ্যে ৬,৫৪১ জন পুরুষ এবং ৬,৪৩১ জন মহিলা।
শিক্ষা
ইউনিয়নে শিক্ষার হার ৫৭.১৪%। এখানে প্রাথমিক বিদ্যালয় ৪ টি, মাধ্যমিক বিদ্যালয় ১টি ও মাদরাসা ১টি রয়েছে।
ডারবান আন্তর্জাতিক চলচ্চিত্র উৎসব
ডারবান আন্তর্জাতিক চলচ্চিত্র উৎসব একটি বার্ষিক চলচ্চিত্র উৎসব যেটি দক্ষিণ আফ্রিকার কোয়া-জুলু নাটাল প্রদেশের ডারবান শহরে অনুষ্ঠিত হয়। এখানে দক্ষিণ আফ্রিকা, আফ্রিকা এবং আন্তর্জাতিক চলচ্চিত্রের সেরা ৩০০ বিভাগে পুরস্কার দেয়া হয়। এর মধ্যে বেশিরভাগই হয় আফ্রিকার না হয় দক্ষিণ আফ্রিকার চলচ্চিত্র। এই উৎসবে চলচ্চিত্র নির্মাতা কর্মশালা, চলচ্চিত্র বিষয়ক সেমিনার, আলোচনা ফোরাম, এবং বহিঃপ্রচার কার্যক্রম পরিচালনা করা হয় যার মধ্যে আছে দূরবর্তী অঞ্চলে চলচ্চিত্র প্রদর্শন, যেখানে চলচ্চিত্র প্রদর্শন হয় না এবং আরও অনেক কিছু।
বহিঃসংযোগ
ডারবান আন্তর্জাতিক চলচ্চিত্র উৎসব
পেইফান নদী
পেইফান নদী একটি নদী যা চীনের  কুয়েইচৌ ও ইউন্নান প্রদেশে অবস্থিত। এটি বৃহৎ চুচিয়াং নদীর অববাহিকার অংশ।
গতিপথ
পেইফান নদীটি চীনের ইউন্নান ও কুয়েইচৌ প্রদেশ দিয়ে প্রবাহিত হয়েছে। নদীটি কুয়াংশি প্রদেশের সীমানাতে পৌছে নানফান নদীর সাথে মিশে হুংশুই নদীটির জন্ম দিয়েছে এবং সেই নদীটি দক্ষিণ-পূর্ব দিকে চলে গেছে।
ইতিহাস
ইয়েলাং ও নানইউয়ে রাজ্যের পথ হিসেবে নদীটি ইতিহাসে তাৎপর্যপূর্ণ ছিল।
সেতুসমূহ
অনেকগুলি সেতু এই নদীকে অতিক্রান্ত হয়েছে। যেমন পেইফানচিয়াং সেতু, ছিংলুং রেলওয়ে সেতু, পেইফান নদীর কুয়াংশি মহাসড়ক সেতু, পেইফান নদীর শুইপাই রেলসেতু, পেইফান নদীর হুখুন মহাসড়ক সেতু। এই সবগুলি সেতুই বিশ্বের উচ্চতম সেতুগুলির মধ্যে পড়েছে।
ধামইরহাট উপজেলা
ধামইরহাট বাংলাদেশের নওগাঁ জেলার অন্তর্গত একটি উপজেলা।
অবস্থান ও আয়তন
জেলার সর্ব উত্তরের একটি উপজেলা। এ উপজেলার উত্তরে ভারতের পশ্চিমবঙ্গ, দক্ষিণে বদলগাছী উপজেলা ও পত্নীতলা উপজেলা, পূর্বে জয়পুরহাট সদর উপজেলা, পশ্চিমে পত্নীতলা উপজেলা।
প্রশাসনিক এলাকা
১৯১৮ সালের ১৯ ফেব্রুয়ারি ৭৩৬ জে নং সরকারী প্রজ্ঞাপনের মাধ্যমে পত্নীতলা থানার উত্তর পূর্বাংশ নিয়ে প্রতিষ্ঠিত হয় ধামইরহাট থনা। একই বছর অর্থাৎ ১৯১৯ সালের ২৫ নভেম্বর, গভার্মেন্ট ডিক্লারেশন নং ৮৮২৫ এল,এ মাধ্যমে ভুমি অধিগ্রহণ করে থানা ভবন নির্মানের কাজ শুরু করা হয়। ধামইরহাট থানার চকযদু মৌজায় এই থানা ভবন অবস্থিত।
থানার বর্তমান আয়তন ৩০১ বর্গকিলোমিটার।
পৌরসভা
উপজেলার ইউনিয়নগুলো হল-
ইতিহাস
ভট্রগুরব মিশ্র সুকবি এবং নারায়ন পালের (৯ম শতক) মন্ত্রী ছিলেন। তিনি দর্ভপানী মিশ্র সহ এই পরিবারের সকল মন্ত্রী, কবি, সাহিত্যিক, বিদ্যান ও বিদুষী গণের গুন কীর্ত্তণ করেছেন স্তম্ভলিপিতে। তিনি শিবের উপাষক ছিলেন। তাই উপাস্য দেবতার বাহন গড়ুর পাখী স্তম্ভের শীর্ষে স্থাপন করে শিবের উদ্দেশ্যে উৎস্বর্গ করেছিলেন। পাল রাজত্বের অবসানের পর ইষ্ট ইন্ডিয়া কোম্পানীর রেশম ও নীলচাষ কার্যে নিয়োজিত বাদাল কুঠির অধ্যক্ষ গভীর জঙ্গলে স্তম্ভটি নতুনভাবে আবিষ্কার করেন। তখন বজ্রখাতে গড়–র পাখিটি বিদীর্ণ হয়ে কিছুটা কাৎ অবস্থায় স্তম্ভটি দেখতে পাওয়া যায়। ইতিহাস বিশ্রুত স্থানীয় ধর্মাশ্রয়ী লোকজন তখন একটি কিংবদন্তির অবতারনা করে। পৌরানিক কাহিনী অবলম্বনে মানুষের ধারণা জন্মে যে, দেবদূত ভীম মর্ত্যলোকের ভূমি কর্ষনের দায়িত্ব পেয়েছিলেন। গভীর রজনীতে চাষ কার্য্য শেষে মঙ্গলবাড়ী এসে ভোর হয়। তিনি দ্রুত লোক চক্ষুর অন্তরালে স্বর্গে গমনকালে তার হাতে থাকা পান্টিটি আপন ভারে মাতিতে পুঁতে যায়।
একাদশ শতকে পাল রাজত্বের অধঃপতনের যুগে দ্বিতীয় মহীপালের দুঃশাসনের বিরুদ্ধে এক গণ বিক্ষোভের সৃষ্টি হয়। এর নেতৃত্ব প্রদান করেছিলেন স্থানীয় কৈবর্ত নায়ক দিব্যোক। তিনি দিবর দিঘীতে প্রতিষ্ঠিত দিব্যোক স্মৃতি স্তম্ভের (দিবরদীঘি) নিকটবর্তী স্থানে মহীপালের বিরুদ্ধে যুদ্ধে বিজয়ী হয়ে বাংলায় সুশাসন প্রতিষ্ঠা করেছিলেন। দিব্যোকের ভ্রাতুস্পুত্র ভীম জনপ্রিয় শাসক ছিলেন। তারই স্মৃতি দেবদূত ভীমের অলৌকিক শক্তিকে হয়তো আচ্ছন্ন করেছে। প্রাচীন কাল থেকেই এই অঞ্চলের মানুষ হিন্দু ধর্মানুরাগী ছিলেন। এখানে হরগৌরির যুগল স্বর্ণমূর্তি প্রতিষ্ঠিত হয়েছিল। এবং খ্রিস্ট পূর্ব দ্বিতীয় শতকের শিবলিঙ্গের অনুরূপ একটি বিগ্রহের আরধনা করত এখানকার মানুষ। সভ্যতার আলো থেকে বঞ্চিত কুসংস্কারাচ্ছন্ন মানুষ এই ধর্মীয় অনুভূতির কেন্দ্রে এক সময় আবিষ্কার করে মঙ্গলবারি (মঙ্গল জল)। এখানকার একটি জলাশয় থেকে সকল প্রকার রোগ শোকের মুক্তি লাভের আশায় ধর্ম বর্ণ নির্বিশেষে সকল শ্রেণীর মানুষ মঙ্গলবার দিন ভিড় জমাতো। সেখান থেকেই মঙ্গল বারির মহিমায় মঙ্গলবাড়ী হাটে রূপান্তরিত হয়েছে। একাদশ শতকের শেষার্ধে ভীমকে পরাজীত করে রামপাল প্রিয় পিতৃভূমি বরেন্দ্র উদ্ধার করেন। তিনি প্রজা সাধারণের আকুন্ঠ ভালবাসা অর্জনের জন্য সর্বাত্বক প্রচেষ্টা চালিয়েছিলেনএবং জগদ্দল মহাবিহার (বিশ্ববিদ্যালয়) ও রামাবতি নামক রাজধানী প্রতিষ্ঠা করে সুখ্যাতি অর্জন করেছিলেন। এ সময় পাহাড়পুর মহাবিহার বিদ্রোহীরা ভস্মীভূত করায় এটি পরিত্যাক্ত হয়েছিল। রামাবতিকে জগদ্দল মহাবিহারের দক্ষিণে এবং মালদহের নিকটে বলে নিদের্শ করা হয়েছে। ভৌগোলিক অবস্থান,ভবন-অট্রালিকার ধ্বংসাবশেষ ও নামের সঙ্গে কিছুটা মিল থাকায় আড়ানগর, লক্ষনপাড়ার সন্নিকটে আমাইড় গ্রামটিই রামাবতি বলে অনুমিত হয়।
রাজশাহী জেলার ইতিহাস রচয়িতা প্রখ্যাত ঐতিহাসিক কাজী মোহাম্মদ মিছের মহোদয়ের বর্ণনা মতে- ‘ধামা’ শব্দ থেকে ধামইরহাট শব্দের উৎপত্তি। আর এর পিছনের ঐতিহাসিক সুত্র হলো, ১৮৫৫ সালের ইষ্ট ইন্ডিয়া কোম্পানীর শাসন-শোষনের বিরুদ্ধে সাঁওতাল বিদ্রোহ। এই বিদ্রোহ ব্যর্থ হলে সাঁওতাল উপজাতী গোষ্ঠীর মানুষেরা ক্ষুদ্র ক্ষুদ্র অংশে বিভক্ত হয়ে রাজমহল ত্যাগ করে দুরবর্তী দুর্গম, পাহাড়, বন, জঙ্গলে পালিয়ে আত্মরক্ষা করে। এদেরই একটি শাখা বর্তমান ধামইরহাট উপজেলা পরিষদের দক্ষিণাংশে জঙ্গলে বসবাস শুরু করে। কালক্রমে প্রাণ ভয়মুক্ত হয়ে জীবন জীবিকার তাগিদে সহজ লভ্য বাঁশ ও বেঁত দিয়ে মানুষের দৈনন্দিন গৃহস্থালী কাজের অতি প্রয়োজনীয় সামগ্রী প্রস্তুত কাজে মনোযোগ দেয়। এসব সামগ্রীর পসরা নিয়ে সপ্তাহের রবিবার দিন মাহালীরা বর্তমান হাট খোলায় বিক্রি করতে বসতো। পণ্য গুলোর মধ্যে ধামাই ছিল প্রধান। কেননা এ সময় পণ্য লেন-দেনের জন্য বাটখারা বা দাঁড়িপাল্লা ও ছালা বস্তার প্রচলন না থাকায় ধামার ব্যাপক চাহিদা ছিল। আর ধামার পাশাপাশি দোন, ডোল, ডালি, ডালা, চাঙ্গারী, ঝাঁটা, কুলা, খইচালা, মাথল প্রভৃতি পন্যগুলি অত্যন্ত জনপ্রিয় হয়ে উঠেছিল। দূর-দূরান্ত থেকে প্রচুর মানুষ এখানে ভিড় জমাতো। এভাবে ধামা বিক্রির হাট দিনে দিনে প্রসার লাভ করে। এখানে গড়ে উঠে বাজার, পুলিশ স্টেশন, থানা উন্নয়ন কেন্দ্র এবং বর্তমানের ধামইরহাট উপজেলা পরিষদ।
শিক্ষা
ধামইরহাট সরকারি এম এম ডিগ্রি কলেজthumbnail
অর্থনীতি
ধামইরহাটের অর্থনীতি কৃষির উপর নির্ভরশীল। প্রচুর ধান চাষ হয়। মিঠা পানির মাছ উৎপাদনে শ্রেষ্ঠ উপজেলা। সামাজিক বনায়নে এই উপজেলা তিনবার প্রধানমন্ত্রীর স্বর্ণপদক পায়। ইদানীং কৃষি যন্ত্রপাতি নির্মানে বেশ অবদান রাখছে।
তথ্যসূত্র
2. ধামইরহাট উপজেলা পরিষদ কর্তৃক " উদ্ভাস" পত্রিকায় প্রকাশিত অধ্যক্ষ মো শহীদুল ইসলামের "ধামইরহাট উপজেলার ইতিহাস ঐতিহ্য ও প্রাসঙ্গিক আলোচনা" শিরোনামে প্রবন্ধ থেকে সংগৃহীত
প্রাচীন মিশরে সমকামিতা
প্রাচীন মিশরে সমকামিতা মিশরতত্ত্ব-সংক্রান্ত গবেষণার একটি কৌতুহলোদ্দীপক ও বিতর্কিত বিষয়। প্রাচীন মিশরীয় সমাজ সমকামিতা সম্পর্কে ঠিক কী মনোভাব পোষণ করত, তা নিয়ে ইতিহাসবিদ ও মিশরতত্ত্ববিদগণ একমত হতে পারেননি। মিশরে প্রাচীন কালে ঘটে যাওয়া অল্প কয়েকটি ঘটনার মধ্যেই সমকামিতার প্রত্যক্ষ আভাস পাওয়া যায়। এছাড়াও কয়েকটি ঘটনার ক্ষেত্রে সমকামিতার অনেক সম্ভাব্য আভাস পাওয়া যায়। তবে এ সবই অস্পষ্ট আভাস। এগুলির ভিত্তিতে গবেষকেরা সমকামিতা প্রসঙ্গে প্রাচীন মিশরীয়দের মনোভাব সম্পর্কে কিছু অনুমান করতে পেরেছেন মাত্র।
নিয়াঙ্খখ্‌নুম ও খ্‌নুমহোটেপ
প্রাচীন মিশরীয় সমাজে যে ঘটনাগুলিকে সমকামিতার সম্ভাব্য আভাস হিসেবে ধরে নেওয়া হয়, তার মধ্যে সর্বাধিক পরিচিত ঘটনাটি হল খ্‌নুমহোটেপ ও নিয়াঙ্খখ্‌নুম নামে দুই উচ্চপদস্থ আধিকারিকের প্রেমকাহিনী। এঁরা পঞ্চম রাজবংশের (আনুমানিক খ্রিস্টপূর্ব ২৪৯৪–২৩৪৫ অব্দ) ফ্যারাও নিউসের্‌রের সমসাময়িক ছিলেন এবং তারই সেবায় নিযুক্ত ছিলেন। নিয়াঙ্খখ্‌নুম ও খ্‌নুমহোটেপ দুজনেই ছিলেন বিবাহিত এবং তাদের সন্তানসন্ততিও ছিল। কিন্তু তাদের মৃত্যুর পর তাদের পরিবারবর্গ দু’জনকে একত্রে সমাধিস্থ করতে মনস্থ করেন। দুজনকেই একই মাস্তাবা সমাধিস্থলে সমাহিত করা হয়। এই মাস্তাবায় দুজনের একাধিক চিত্র রয়েছে। এই চিত্রগুলিতে দেখা যায়, তাঁরা পরস্পরের সঙ্গে আলিঙ্গনবদ্ধ অবস্থায় রয়েছেন এবং নাকে-নাক ঠেকিয়ে পরস্পরের মুখমণ্ডল স্পর্শ করে রয়েছেন। এই চিত্রগুলি দেখে গবেষকেরা নানাপ্রকার অনুমান করে থাকেন। কারণ প্রাচীন মিশরে নাকে-নাক স্পর্শ করাটি আনুষ্ঠানিকভাবে চুম্বন বলে বিবেচিত হত।
মিশরতত্ত্ববিদ ও ইতিহাসবিদগণ নিয়াঙ্খখ্‌নুম ও খ্‌নুমহোটেপের এই চিত্রগুলির ব্যাখ্যা প্রসঙ্গে ঐকমত্য পোষণ করতে পারেননি। কোনও কোনও গবেষক বিশ্বাস করেন যে, এই চিত্রগুলি দুই বিবাহিত পুরুষের সমকামী প্রবৃত্তির উদাহরণ এবং এ থেকেই প্রমাণিত হয় যে প্রাচীন মিশরীয়রা সমলিঙ্গ সম্পর্কগুলিকে অনুমোদন করতেন। অন্যান্য গবেষকেরা এই মত স্বীকার করেন না। তাঁদের ব্যাখ্যা অনুসারে, এই দৃশ্যগুলি থেকে প্রমাণিত হয় যে, নিয়াঙ্খখ্‌নুম ও খ্‌নুমহোটেপ ছিলেন যমজ। হয়ত তাঁরা মিলিত যমজ ছিলেন। এই দুই ব্যাখ্যার মধ্যে কোন ব্যাখ্যাটি সঠিক, তা বিচারের অপেক্ষা না রেখেও বলা চলে যে, এই চিত্রগুলি থেকে বোঝা যায় নিয়াঙ্খখ্‌নুম ও খ্‌নুমহোটেপ জীবদ্দশায় তথা মৃত্যুকালেও পরস্পরের খুব ঘনিষ্ঠ ছিলেন।
রাজা দ্বিতীয় পেপি ও তাঁর সেনা আধিকারিক সাসেনেত
মধ্য রাজ্যের সমসাময়িক একটি সুপরিচিত গল্পে এক অজ্ঞাতনামা নাগরিকের উল্লেখ পাওয়া যায়। তিনি রাজা দ্বিতীয় পেপির (এখানে তাঁর জন্মনাম ‘নেফারকারি’ উল্লিখিত হয়েছে) দরবারে উপস্থিত হন। এই নাগরিক রাজার সম্মুখে এক অনামা পরিস্থিতি প্রসঙ্গে বিলাপ করতে চান। কিন্তু সেই বিলাপ শোনার ইচ্ছা রাজার ছিল না। তিনি তার সভা-বাদ্যকারদের নির্দেশ দেন, তারা যেন বাদ্যের ঝংকার দ্বারা সেই আগন্তুকের বাক্য চাপা দিয়ে দেন। আগন্তুক হতাশ হয়ে প্রাসাদ পরিত্যাগ করেন। কয়েকবার এই ঘটনার পুনরাবৃত্তি হলে পরে তিনি তার বন্ধু তথা উচ্চপদস্থ আধিকারিক ‘ৎজেতি’কে আদেশ করেন রাজাকে অনুসরণ করার জন্য। রাজা প্রায়শই রাতে প্রাসাদ ত্যাগ করতেন। ৎজেতি জানতে পারলেন যে, রাজা দ্বিতীয় পেপি কয়েক ঘণ্টার জন্য তাঁর অনুগত সেনা আধিকারিক ‘সাসেনেতে’র কাছে গিয়ে সময় কাটান এবং তারপর প্রাসাদে ফিরে আসেন।
হোরাস ও সেথ
প্যাপিরাস ইল্লাহুনে সমকামী যৌনসঙ্গম-সংক্রান্ত আরও একটি বিখ্যাত গল্প পাওয়া যায়। এই গল্পটিও মধ্য রাজ্যের সমসাময়িক। এই গল্পে ওসিরিস পুরাণকথার প্রায় সম্পূর্ণ সংরক্ষিত গল্পটি এবং মিশরের সিংহাসনের দখল নিয়ে হোরাস ও সেতের কিংবদন্তি যুদ্ধটির গল্পটি পাওয়া যায়। আলোচ্য অধ্যায়টিতে দেখা যায়, সে্ত তার তরুণ ভাগিনেয় হোরাসের প্রতি প্রবল ঈর্ষান্বিত ছিলেন। কারণ, হোরাস ছিলেন তরুণ ও জনপ্রিয়। অন্যান্য দেবতারাও তাকে অনেকটা প্রশ্রয় দিতেন। অন্যদিকে সে্তের অনুগামীর সংখ্যা ছিল অল্প। তার খিটখিটে ও নির্দয় ব্যবহারের জন্য তিনি জনপ্রিয় ছিলেন না। তাই সেত যে কোনও মূল্যে হোরাসকে বিতাড়িত করতে বা হত্যা করতে চেষ্টা করতেন। কিন্তু বারবার সেই কাজে বিফল হয়ে সেথ এমনভাবে হোরাসকে অপদস্থ করার পরিকল্পনা করলেন, যাতে হোরাস চিরতরে মিশর থেকে নির্বাসিত হন। সে্ত হোরাসকে একটি মিলনসভায় আমন্ত্রণ জানান এবং কিশোর হোরাসকে মাত্রাতিরিক্ত মদ্যপানে বাধ্য করেন। এরপর সেত মদ্যপ হোরাসকে রাতে এক বিছানায় শয়নের জন্য প্রলুব্ধ করেন। শয়নের পর সেত হোরাসকে ধরে তাকে ধর্ষণ করেন। কিন্তু হোরাস কৌশলে সেতকে ছলনা করেছিলেন। তার মত্ততা ছিল অভিনয় মাত্র। তিনি সেতের বীর্যরস হাতে নিয়ে লুকিয়ে ফেলেন। পরদিন সকালে হোরাস তার মা আইসিসের কাছে গিয়ে সব কথা খুলে বলেন। আইসিস প্রথমে রাগে ও অবিশ্বাসে হতবাক হয়ে যান। তারপর তিনি স্থির করেন যে, সেতকে অনুরূপভাবে শাস্তি দেবেন: তিনি হোরাসের হাত কেটে ফেলেন এবং সেতের প্রিয় খাদ্যে (মিশরীয় লেটুস) সেথের বীর্যরস মাখিয়ে দেন। সেত কিছুই বুঝতে পারেননি। তিনি সেই বীর্যমিশ্রিত লেটুস ভক্ষণ করেন। তারপর হোরাসের কথা জানাতে তিনি যান দৈব বিচারালয়ে। প্রথমে দৈব বিচারকেরা হোরাসকে অভিশাপ দেন। কিন্তু যখন বিচারালয়ের লিপিকার ঠোথ হোরাসের শরীর থেকে সেতের বীর্যরস নিঃসৃত করার দাবি জানান, তখন সেই বীর্যরস সেতের শরীর থেকে নিঃসৃত হয়। সেত লজ্জায় ও বিস্ময়ে হতবাক হয়ে পড়েন এবং পালিয়ে যান। হোরাস মুক্তি পান।
ঈর্ষান্বিত মাতুল কর্তৃক হোরাসের বিখ্যাত ধর্ষণ-কাহিনীটি বিতর্কের বিষয়বস্তু। বেশিরভাগ গবেষকই একমত যে, প্যাপিরাসে ধর্ষণের বর্ণনা স্পষ্টভাবে দেওয়া রয়েছে। এটি যদি সমকামিতা-প্রসূত কাজ হয়, তবে এটিকে সেই দৃষ্টিভঙ্গি থেকেই দেখতে হবে। তবে সেতের উদ্দেশ্যের প্রেক্ষাপটটি বিতর্কিত: তিনি হোরাসকে ভালোবাসতেন না। অপরপক্ষে তিনি তার ভাগিনেয়কে ঘৃণা করতেন। স্পষ্টতই এই ধর্ষণের ঘটনাটি ঘটানো হয়েছিল হোরাসকে অপদস্থ করার জন্য। এখানে ধর্ষণ ও সমকামিতার একমাত্র সাধারণ ক্ষেত্রটি হল, এটি সমকামী যৌনতার বিষয়। কোনও কোনও গবেষক এই বিষয়ে নিশ্চিত হতে পারেন না। তারা সেতের যৌন প্রবৃত্তির প্রকৃতি নিয়ে প্রশ্ন তুলেছেন। উদাহরণস্বরূপ, সেত একবার তার নিজের ভগিনী আইসিসকে প্রলুব্ধ করার চেষ্টা করেছিলেন। অন্য একটি গল্পে দেখা যায়, সেত স্পষ্ট ভাষায় হোরাসের প্রতি প্রেম নিবেদন করছেন।
প্রাচীন মিশরীয় দৃষ্টিভঙ্গি
প্রাচীন মিশরীয়রা সমকামিতা সম্পর্কে ঠিক কী মনোভাব পোষণ করতেন, তা অস্পষ্টই রয়ে গিয়েছে। সে সকল সাহিত্যে বা নথিপত্রে যৌনপ্রবৃত্তি-কেন্দ্রিক গল্পগুলি রয়েছে, সেগুলিতে কোথাও যৌনক্রিয়ার প্রকৃতিটির নাম করা হয়নি। বরং ব্যবহার করা হয়েছে কৃত্রিম ও সুভাষিত শব্দবন্ধ। সেথ ও তার যৌন আচরণের গল্পগুলি হয়ত নেতিবাচক চিন্তাভাবনা ও দৃষ্টিভঙ্গির পরিচায়ক। কিন্তু নিয়াঙ্খখ্‌নুম ও খ্‌নুমহোটেপের সমাধিলিপি থেকে অনুমিত হয় যে সমকামিতা একইভাবে অনুমোদন-যোগ্য ছিল। প্রাচীন মিশরীয় নথিপত্রে কখনই স্পষ্টভাবে বলা হয়নি যে, সমকামী সম্পর্ক অনৈতিক বা লজ্জাজনক। প্রাচীন মিশরীয় নথিপত্রে এও বলা হয়নি যে, সমকামী সম্পর্ক শাস্তিযোগ্য অপরাধ। তাই এই ব্যাপারে সরাসরি কোনও সিদ্ধান্তে উপনীত হওয়া কঠিন।
তালমুদীয় সাহিত্য
তালমুদীয় সাহিত্যে প্রাচীন মিশরীয়দের উদ্দাম যৌনজীবনের উল্লেখ পাওয়া যায়। এই সাহিত্যে প্রায়শই যৌন অপরাধের প্রধান উদাহরণ হিসেবে প্রাচীন মিশরীয়দের কথা উল্লেখ করা হয়। রাশির বর্ণনা অনুসারে, মিশরীয় নারীদের মধ্যে একাধিক স্বামী গ্রহণের প্রথা ছিল। মাইমোনিডেস নারী-সমকামিতাকে “মিশরের ক্রিয়া” হিসেবে উল্লেখ করেছেন। বহুপুরুষগামিতা ও নারী-সমকামিতা প্রাচীন মিশরের বৈশিষ্ট্য হিসেবে বিবেচিত হত এবং পুরুষ-পুরুষ সমকামী সম্পর্ক সাধারণত বিবেচিত হত সদোম, গোমোরাহ ও আমালেকের বৈশিষ্ট্য হিসেবে।
বংশাণু
বংশাণু বা জিন (ইংরেজি হলো Gene) জীবন্ত প্রাণের বংশগতির আণবিক একক। এটি বৈজ্ঞানিক সম্প্রদায় কর্তৃক ব্যাপকভাবে ব্যবহৃত হয় মূলত ডাইঅক্সিরাইবোনিউক্লিক এসিড (ডিএনএ) এবং রাইবোনিউক্লিক এসিড (আরএনএ) এর প্রসারিত অর্থে যা পলিপেপটাইড বা একটি আরএনএ শৃঙ্খলকে গঠন করে। জীবন্ত প্রাণী বংশাণুর ওপর নির্ভর করে, কারণ তারা সকল প্রোটিন এবং গঠনমূলক আরএনএ শৃঙ্খলকে স্বতন্ত্রিত করে। বংশাণু প্রজাতির তথ্যধারণ করে এবং প্রাণীর কোষকে নিয়ন্ত্রণ করে। এর মাধ্যমেই প্রজাতির গুণ অব্যাহত থাকে। সমস্ত জৈবিক বৈশিষ্ট্যধারণকারী প্রাণীর বংশাণু আছে। ইংরেজি জিন শব্দটি এসেছে গ্রীক শব্দ জেনেসিস থেকে যার অর্থ "জন্ম"  বা জিনোস থেকে যার অর্থ "অঙ্গ"।
জিন কথাটি প্রথম ব্যবহার করেন বিজ্ঞানী জোহান সেন ১৯০৯ সালে। thumb|300px|চার বেস ধারণকারী একটি [[দ্বৈত সর্পিল ডিএনএর রাসায়নিক গঠন।]]
বর্তমানে বংশাণুর সংজ্ঞা হল "বংশাণুসমগ্র পরস্পরার একটি চিহ্নিতকরণযোগ্য অঞ্চল, যা বংশগতির একক ধারণ করে এবং এটি নিয়ন্ত্রক অঞ্চল, প্রতিলিপি অঞ্চল, এবং অন্য কার্যিক ক্রম অঞ্চলের সাথে সম্পর্কযুক্ত"।
বড় বংশাণুগুলি এক ধরনের নিউক্লিয়ার প্রতিলিপি যা ৫০০ কেবি (১ কেবি - ১,০০০ বেস পেয়ার) বা ক্রোমোজোমাল ডিএনএর সমান। বড় বংশাণুগুলোর মধ্যে সবচেয়ে বড় বংশাণুটি ডিস্ট্রোফিন-এর জন্য ব্যবহৃত হয়, যা ২.৩ এমবির চেয়ে বড়।
বংশাণু কী
বিজ্ঞানী জর্জ বীডল ও এডওয়ার্ড এল ট‍্যাটাম Neurospora crassa নামক ছত্রাক নিয়ে দীর্ঘ গবেষণার পর বলেন যে, নির্দিষ্ট বংশাণু নির্দিষ্ট এনজাইম তৈরির জন্য দায়ী। এর মাধ্যমেই গ‍্যারুল(১৯০৮) সর্বপ্রথম এক বংশাণু এক উৎসেচক মতবাদ চালু করেন। এর আগেই জানা ছিল এনজাইম মানেই প্রোটিন, তাই পরবর্তীতে উক্ত মতবাদ পরিমার্জন করে বলা হয় এক বংশাণু এক পলিপেপ্টাইড চেইন। অর্থাৎ এনজাইম ও প্রোটিন অণু বংশাণু কর্তৃক সৃষ্ট।
সিকল সেল হিমোগ্লোবিন (৬০০ অ‍্যামিনো এসিড নিয়ে গঠিত) নিয়ে কাজ করে ভারনন ইনগ্রাম(১৯৫৯) দেখান যে, এই প্রোটিনে ৬০০ অ‍্যামিনো এসিড একটি নির্দিষ্ট সাজে সজ্জিত। এ থেকেই প্রমাণিত হয় যে অ‍্যামিনো এসিডের ভিন্ন ভিন্ন সাজ পদ্ধতির জন‍্যই বহু বৈচিত্র্যময় এনজাইম তৈরি হয় এবং এক একটি এনজাইম এক একটি সুনির্দিষ্ট জৈব রাসায়নিক বিক্রিয়ার জন্য দায়ী। তাই প্রোটিনকে বলা হলো জীবনের ভাষা ।
ক্রোমোজোমে, বিশেষ করে সুগঠিত নিউক্লিয়াসের ক্রোমোজোমে প্রোটিন এবং ডি এন এ দুটোই থাকে। Pneumococci নিয়ে গবেষণা করে ফ্রেডেরিক গ্রিফিথ দেখেন যে, এর ভাইরুলেন্ট প্রকরণের ক‍্যাপসুল সৃষ্টিকারী বৈশিষ্ট্যটি স্থানান্তরযোগ‍্য। পরবর্তীতে ও টি এভেরি প্রমাণ করেন যে, এই ব‍্যাকটেরিয়ার ক‍্যাপসুল তৈরির বৈশিষ্ট্য স্থানান্তরিত হয় ডি এন এ দিয়ে। কাজেই বোঝা গেল DNA-ই হচ্ছে বংশাণু।
আধুনিক ধারণা মতে বংশাণুকে বিভিন্ন একক রূপে প্রকাশ করা হয়। যেমন:- রেকোন, মিউটন, রেপ্লিকোন ও সিস্ট্রন।
বংশাণুর একক
১। রেকোন (Recon) : এটি বংশাণু রিকম্বিনেশন এর একক। ডিএনএ অণুর ক্ষুদ্রতম একক যা জেনেটিক রিকম্বিনেশনে অংশগ্রহণ করে। এটি একটি অথবা দুই জোড়া নিউক্লিওটাইড দিয়ে গঠিত।
২। মিউটন (Muton) : একে বংশাণু মিউটেশনের একক বলা হয়। এতে মিউটেশন সংঘটিত হয়। এক বা একাধিক নিউক্লিওটাইড নিয়ে এটি গঠিত হয়।
৩। রেপ্লিকোন (Replicon) : এটি অনুলিপন নিয়ন্ত্রণ করে।
৪। সিস্ট্রন (Cistron) : বংশাণু কার্যের একক। এটি কোষীয় বস্তুর কার্যকলাপ নিয়ন্ত্রণ করে। Eschercia coli ব‍্যাক্টেরিয়ার একটি সিস্ট্রনে ১৫০০টি নিউক্লিওটাইড যুগল থাকে। প্রতিটি সিস্ট্রনে অনেক রেকোন ও মিউটন থাকে। তাই রেকোন ও মিউটন এর চেয়ে সিস্ট্রনের দৈর্ঘ‍্য অনেক বেশি। অধিকাংশ ক্ষেত্রে বংশাণু ও সিস্ট্রন সমতুল্য অর্থ বহন করে।
ইতিহাস
thumb|200px|গ্রেগর জোহান মেন্ডেল|alt=গ্রেগর জোহান মেন্ডেলের ছবি
বংশানুক্রমিক বৈশিষ্ট্যধারী এককের পৃথক বিন্যাস আবিষ্কার
মেন্ডেলের কাজের পরে বংশগতির অন্যতম গুরুত্বপূর্ণ ধারণা ছিল সংমিশ্রিত বংশগতি, যেখানে ধারণা করা হয় যে পিতা-মাতা উভয়েই নিষেকে তরল পদার্থ দান করেন এবং পিতামাতার এ বৈশিষ্ট্যের সংমিশ্রণে বংশধর তৈরি হয়। চার্লস ডারউইন বংশগতির একটি তত্ত্ব দেন, যা প্যানজেনেসিস নামে পরিচিত। এই শব্দটির উৎপত্তি হয়েছে গ্রীক "প্যান" অর্থ সম্পূর্ণ এবং "জেনেসিস" অর্থ জন্ম বা "জিনোস" অর্থ উৎপত্তি থেকে। ডারউইন গেমিউল শব্দটি প্রয়োগের মাধ্যমে তত্ত্বীয়ভাবে বংশগতীয় বস্তুর ধারণা দেন, যা প্রজননের সময় মিশ্রিত হয়ে থাকে।
১৮৮৬ সালে প্রকাশের পরেও মেন্ডের অবদান দীর্ঘদিন ধরেই পরিলক্ষিত হয়নি। উনবিংশ শতকের শুরুতে হুগো দ্য ভ্রিস, কার্ল করেন্স এবং এরিখ ভন চেরমার্ক পৃথক পৃথকভাবে অনুরূপ গবেষণা করে একই ধরনের ফলাফল পাওয়ার পরপরেই মেন্ডের কাজ পুনঃআবিষ্কার হয়। বিশেষকরে ১৮৮৯ সালে হুগো দ্য ভ্রিস তার ইন্ট্রাসেলুলার প্যানজেনেসিস বই প্রকাশ করেন, যেখানে তিনি প্রতিটি বংশগতীয় বস্তুধারকের ভিন্ন ভিন্ন চরিত্র এবং ঐ সকল বংশগতীয় বস্তুর বংশানুসরণ সম্পর্কে মতপ্রকাশ করেন। দ্য ভ্রিস এই বংশগতীয় এককের নাম দেন "প্যানজিন" (জার্মান ভাষায় প্যানজেন), কারণ এর পূর্বেই ১৮৬৮ সালে ডারউইন প্যানজেনেসিস তত্ত্ব উপস্থাপন করেছিলেন।
ষোল বছর পর, ১৯০৫ সালে সর্বপ্রথম উইলিয়াম বেটসন জেনেটিকস্ শব্দটি সর্বপ্রথম ব্যবহার করেন। তখনো এডুয়ার্ড স্ট্রাসবুর্গার সহ অন্যান্যরা মৌলিক পদার্থবিজ্ঞান এবং বংশগতির মৌলিক একক বোঝাতে "প্যানজিন" শব্দটিই ব্যবহার করতেন।
১৯০৯ সালে ড্যানিশ উদ্ভিদবিদ উইলহেলম জোহানসেন উদ্ভিদের বৈশিষ্ট্যের বাহক ঐ ফ‍্যাক্টর বা কণাকে নামকরণ করেন "জিন" হিসেবে। পরে ১৯১২ সালে টি এইচ মরগান প্রমাণ করেন যে, দিন কোষের ক্রোমোজোমে অবস্থিত।
ডিএনএ আবিষ্কার
বিংশ শতকে বংশাণু ও বংশগতি সম্পর্কে মানুষের জানার পরিধি বাড়তে থাকে। ১৯৪০ ও ১৯৫০-এর দিকে ডিঅক্সিরাইবোনিউক্লিক এসিড (ডিএনএ) কে জেনেটিক তত্ত্বের মৌলিক ভাণ্ডার হিসেবে দেখা হয়। এক্স-রে ক্রিস্টালোগ্রাফি ব্যবহার করে রোজালিন্ড ফ্রাঙ্কলিন এবং মরিস উইলকিন্স ডিএনএর গঠন সম্পর্কে গবেষণা করেন। এরই ধারাবাহিকতায় জেমস ডি. ওয়াটসন এবং ফ্রান্সিস ক্রিক নিউক্লিওটাইড বন্ধনে আবদ্ধ ডিএনএর দ্বি-সূত্রক কাঠামো উপস্থাপন করেন। এর মাধ্যমে জেনেটিক রেপ্লিকেশনের একটি শক্তিশালী প্রকল্প প্রতিষ্ঠিত হয়।
১৯৫০-এর শুরুর দিকে যে ধারণা প্রতিষ্ঠিত ছিল তা হল ক্রোমোজোমে অবস্থানকারী বংশাণু বিযুক্ত বৈশিষ্ট্যধারীর মত আচরণ করে, যা রিকম্বিনেশনেও অবিভাজনযোগ্য এবং তারের উপরের বীডের মতই শক্তিশালী। T4 ব্যাকটেরিওফাজের rII অঞ্চলে ত্রুটিপূর্ণ মিউট্যান্ট ব্যবহার করে বেঞ্জেরের পরীক্ষা (১৯৫৫-১৯৫৯) দেখায় যে পৃথকভাবে জিনেরও সরল কাঠামো রয়েছে যা ডিএনএর প্রতিটি সরল কাঠামোর অনুরূপ।
নানাবিধ গবেষণা সম্মিলিতভাবে আণবিক জীববিজ্ঞানের সেন্ট্রাল ডগমা প্রতিষ্ঠিত করে। এই তত্ত্বানুযায়ী আরএনএ থেকে প্রোটিন ট্রান্সলেটেড হয়, যা ডিএনএ থেকে ট্রান্স্ক্রাইবড হয়। এই ডগমার নানাবিধ ব্যতিক্রম আছে, যেমন রেট্রোভাইরাসের রিভার্স ট্রান্সক্রিপশনে ঘটে থাকে। ডিএনএ সম্পর্কিত বংশাণুবিজ্ঞানের আধুনিক গবেষণার ফলাফল আণবিক বংশাণুবিজ্ঞান হিসেবে সুপরিচিত।
ভারতীয় বিজ্ঞানী হর গোবিন্দ খোরানা কৃত্রিম বংশাণু সংশ্লেষণ করে ১৯৬৯ সালে নোবেল পুরস্কার পান।
১৯৭২ সালে ওয়াল্টার ফিয়েরস এবং তার দল ইউনিভার্সিটি অব ঘেন্টে সর্বপ্রথম একটি বংশাণুর অনুক্রম নির্ধারণ করতে সক্ষম হন। বংশাণুটি ছিল ব্যাকটেরিওফাজ এমএস২ এর কোট প্রোটিন। ১৯৭৭ সালে বিজ্ঞানী ফ্রেডেরিক স্যাঙ্গার আবিষ্কৃত শিকল প্রান্তীকরণ পদ্ধতির ক্রমান্নয়নে শেষমেষ এই জটিল প্রক্রিয়ার দক্ষতা বেড়ে গিয়ে একটি সাধারণ পরীক্ষাগার প্রক্রিয়ায় পরিণত হয়। স্যাঙ্গারের এ পদ্ধতির একটি স্বয়ংক্রিয় সংস্করণই মানব বংশাণুসমগ্র প্রকল্পে প্রাথমিকভাবে ব্যবহৃত হয়েছিল।
আধুনিক বিবর্তনিক সংশ্লেষণ
১৯৩০ ও ১৯৪০ এর দিকে আণবিক বংশাণুবিজ্ঞানের সাথে ডারউইনিয়ান বিবর্তনের সংযোগ ঘটিয়ে নতুন তত্ত্ব প্রদান করা হয়, যা আধুনিক বিবর্তনিক সংশ্লেষণ নামে পরিচিত। জুলিয়ান হাক্সলি এই পদটি প্রথম ব্যবহারক করেন। এর পরপরই বিবর্তনবিজ্ঞানীগণ এই ধারণার পরিবর্ধন করেন। যেমন জর্জ সি. উইলিয়ামস বিবর্তনের বংশাণু-কেন্দ্রিক দৃশ্য উপস্থাপন করেন। তিনি বংশাণুর বিবর্তনিক ধারণা উপস্থান করে বংশাণুকে প্রাকৃতিক নির্বাচনের একক হিসেবে আখ্যায়িত করে তার সংজ্ঞায় বলেন, "যা যথাযথ কম্পাঙ্কে পৃথক করে এবং সংমিশ্রিত করে।" এই দৃষ্টি থেকে আণবিক বংশাণু একক হিসেবে ট্রান্সক্রাইব করে এবং বিবর্তিক বংশাণু উত্তরাধিকারসূত্রে প্রাপ্ত হয়। বিবর্তনে বংশাণুর কেন্দ্রিকতা সম্পর্কিত ধারণা আরো জনপ্রিয়তা পায় রিচার্ড ডকিন্সের মাধ্যমে।
তথ্যসূত্র
১. উচ্চ মাধ্যমিক জীববিজ্ঞান (প্রথম পত্র) - ডঃ মোহাম্মদ আবুল হাসান
চক্রব্যূহ
চক্রব্যূহ (चक्रव्यूह) বা পদ্মব্যূহ হল সামরিক গঠন যা শত্রুদের ঘিরে ফেলার জন্য ব্যবহৃত হয়, হিন্দু ধর্মীয় ও ঐতিহাসিক প্রামাণ্য ভিত্তিক এই মহাযুদ্ধ মহাভারতে চিত্রিত।  এটি একাধিক প্রতিরক্ষামূলক দেয়ালের গোলকধাঁধা সদৃশ।
চক্রব্যূহ কার্ট-চাকার আকারে তৈরি করা হয়। কৌরব-পাণ্ডব যুদ্ধে দ্রোণাচার্য একটি চক্রব্যূহ গঠন করেন যেখানে অর্জুনের পুত্র অভিমন্যু নিজেকে আটকে ফেলে এবং নিহত হন।
পটভূমি
চক্রব্যূহ বা পদ্মব্যূহ হল বহু-স্তরযুক্ত প্রতিরক্ষামূলক গঠন যা উপরে থেকে দেখলে প্রস্ফুটিত পদ্ম বা চাকতির (চক্র) মত দেখায়। প্রতিটি অন্তর্বর্তী অবস্থানে যোদ্ধাদের বিরুদ্ধে লড়াই করার জন্য ক্রমবর্ধমান কঠিন অবস্থানে থাকবে। এই গঠনটি কুরুক্ষেত্র যুদ্ধে দ্রোণাচার্য দ্বারা ব্যবহৃত হয়েছিল, যিনি ভীষ্ম পিতামহের পতনের পর কৌরব সেনাবাহিনীর সর্বাধিনায়ক হয়েছিলেন।
কৌরব ও পাণ্ডবরা একইভাবে বিভিন্ন ব্যূহ (সামরিক গঠন) অধ্যয়ন করেছিলেন। মহাভারতে বর্ণিত যুদ্ধের আকারে, শক্তিশালী যোদ্ধাদের এমন অবস্থানে স্থাপন করা গুরুত্বপূর্ণ ছিল যেখানে তারা বিরোধী শক্তিকে সর্বাধিক ক্ষতি করতে পারে বা তাদের নিজের পক্ষকে রক্ষা করতে পারে। এই সামরিক কৌশল অনুসারে, যুদ্ধের সময় নির্দিষ্ট স্থির বস্তু বা চলমান বস্তু বা ব্যক্তিকে বন্দী, বেষ্টিত এবং সম্পূর্ণরূপে সুরক্ষিত করা যেতে পারে।
গঠনটি শুরু হয় দুইজন সৈন্যকে পিছনের দিকে দাঁড়ানোর মাধ্যমে, এই ধরনের অন্যান্য সৈন্যদের সাথে তিন হাত দূরত্বে দাঁড়িয়ে সাতটি বৃত্ত তৈরি করে এবং শেষ পর্যন্ত যেখানে বন্দী ব্যক্তি বা বস্তুকে রাখা হবে সেই স্থানটি। চক্রব্যূহ গঠনের জন্য, সেনাপতিকে সৈন্যদের চিহ্নিত করতে হবে যারা এই গঠন গঠন করবে। মোতায়েন করা সৈন্যের সংখ্যা এবং চক্রব্যূহের আকার গণনা করা হয় প্রতিরোধের অনুমান অনুযায়ী। একবার টানা হলে, অগ্রণী সৈন্যরা প্রতিপক্ষের উভয় পাশে এসে ধরা দেয়, সংক্ষিপ্তভাবে জড়িত হয় এবং তারপর অগ্রসর হয়। তাদের স্থান উভয় দিকের পরবর্তী সৈন্যরা গ্রহণ করে, যারা আবার প্রতিপক্ষকে সংক্ষিপ্তভাবে নিযুক্ত করে এবং তারপরে অগ্রসর হয়। এই পদ্ধতিতে, অনেক সৈন্য শত্রুকে অতিক্রম করে এবং বৃত্তাকার প্যাটার্নে এগিয়ে যায়। ফরমেশনের পিছনে আসার সময়, অচেনা শত্রু সাত স্তরের সৈন্য দ্বারা চারদিক থেকে ঘিরে থাকে। গঠনের শেষ সৈন্যরা চক্রব্যূহ সম্পন্ন করার সংকেত দেয়। সিগন্যালে, প্রতিটি সৈনিক যারা এখন পর্যন্ত বাইরের দিকে মুখ করে থাকে তারা প্রতিপক্ষের মুখোমুখি হওয়ার জন্য ভিতরের দিকে মোড় নেয়। তখনই বন্দী শত্রু তার বন্দীত্ব বুঝতে পারে। সেনাবাহিনী বন্দীকে দূরে নিয়ে যাওয়ার সময় সার্কুলার গঠন বজায় রাখতে পারে।
অভিমন্যু ও চক্রব্যূহ
চক্রব্যুহ বা পদ্মব্যুহ ছিল বিশেষ গঠন (ব্যূহ), এবং কীভাবে এটিকে ভেদ করা যায় সে সম্পর্কে জ্ঞান পাণ্ডবদের পক্ষে শুধুমাত্র মুষ্টিমেয় কয়েকজন যোদ্ধার মধ্যে সীমাবদ্ধ ছিল, যথা: অভিমন্যু, অর্জুন, কৃষ্ণ ও  প্রদ্যুম্ন, যাদের মধ্যে শুধুমাত্র অভিমন্যু উপস্থিত ছিলেন।
মহাভারতে উল্লেখ করা হয়েছে যে অভিমন্যু তার মায়ের গর্ভে থাকাকালীন চক্রব্যূহ সম্পর্কে জানতে পেরেছিলেন কিন্তু কীভাবে গঠন থেকে রক্ষা পাবেন তা তিনি শুনতে পাননি। অভিমন্যু গঠনের ষষ্ঠ স্তরে প্রবেশ করার পর, কৌরবদের সমস্ত সেনাপতিরা তাকে একযোগে আক্রমণ করে, যা ধর্মযুদ্ধের ন্যায়সঙ্গত নিয়মের বিরুদ্ধে ছিল এবং ধীরে ধীরে ক্লান্ত হয়ে তাকে হত্যা করে।
রংপুর-২১
রংপুর-২১ আসন ছিল বাংলাদেশের জাতীয় সংসদের নির্বাচনী এলাকার একটি। এটি রংপুর জেলায় অবস্থিত জাতীয় সংসদের আসন ছিল।
পাইয়ানূর
পাইয়ানূর (Payyannur) ভারতের কেরালা রাজ্যের কণ্ণুর জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৬ মিটার (৫২ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে পায্যন্নুর শহরের জনসংখ্যা হল ৬৮,৭১১ জন। এর মধ্যে পুরুষ ৪৮% এবং নারী ৫২%।
এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮০%। সারা ভারতের সাক্ষরতার হার ৫৯.৫%, তার চাইতে পায্যন্নুর এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
তথ্যসূত্র
പയ്യന്നൂര്‍
ম্যাঙ্গালোরীয় রন্ধনশৈলী
ম্যাঙ্গালোরীয় রন্ধনপ্রণালী হল ম্যাঙ্গালোরের সমস্ত রন্ধনপ্রণালীকে একসাথে দেওয়া একটি নাম।
যেহেতু ম্যাঙ্গালোর একটি উপকূলীয় শহর, তাই এখানকার বেশিরভাগ মানুষের প্রধান খাদ্য হল মাছ। ম্যাঙ্গালোরীয় ক্যাথলিকদের সন্না-দুকরা মাস ( সন্না - টডি বা খামির দিয়ে গাঁজানো ইডলি ; দুকরা মাস - শূকরের মাংস ), শূকরের মাংস বাফাত, সরপোটেল এবং মুসলমানদের মাটন বিরিয়ানি সুপরিচিত খাবার। হাপ্পালা, স্যান্ডিগেএবং পুলি মুঞ্চির মতো জলখাবার ম্যাঙ্গালোরের বিশেষত্ব। খালি (টডি) হল নারকেল ফুলের রস থেকে তৈরি একটি জনপ্রিয় দেশী মদ।
মাংস ভিত্তিক রান্না
বাম|থাম্ব| ম্যাঙ্গালোরীয় ক্যাথলিক শৈলীতে [[মাছের ডিম|মাছের ডিমের তরকারি]] বাম|থাম্ব| ম্যাঙ্গালোরীয় দুপুরের খাবার এখানকার তরকারিতে প্রচুর নারকেল ও কারি পাতা ব্যবহার করা হয়। এছাড়াও আদা, রসুন এবং লঙ্কাও ব্যবহার করা হয়। ম্যাঙ্গালোরীয় ক্যাথলিক রন্ধনপ্রণালীতে স্বতন্ত্র পর্তুগিজ প্রভাব রয়েছে, যেমনটি দেখা যায় লাইতাওতে, এটি হল বিখ্যাত শূকরের মাংসের রোস্ট, যেটি বিবাহের নৈশভোজে সবচেয়ে উল্লেখযোগ্য খাদ্য (পিস ডি রেজিস্ট্যান্স) হিসেবে পরিবেশন করা হয়, এবং আছে শূকরের মাংসের সরপোটেল। ম্যাঙ্গালোরীয় ক্যাথলিকরা তাদের বেশিরভাগ শূকরের মাংসের সুস্বাদু খাবারে শূকরের মাংসের রক্ত এবং অন্যান্য অংশ মিশ্রিত করে যেমনটি দেখা যায় শূকরের মাংস বাফাত, ক্যাবিডেলা এবং কালিজে উন কিটিতে (হৃৎপিণ্ড এবং অন্ত্র)। সন্না-দুকরা মাস ( সন্না - টডি বা খামির দিয়ে গাঁজানো ইডলি ; দুকরা মাস - শুয়োরের মাংস ) এবং উন্দে-দুকরা মাস ( উন্দে - খামিরযুক্ত রুটি ; দুকরা মাস - শূকরের মাংস) জনপ্রিয় খাবার। চিকেন ইন্দাজ জাতীয় খাবারের সাথে বোকরিয়া মাস ( মাটন ) এবং কুঙ্কড়া মাস (মুরগি) জনপ্রিয়। ঐতিহ্যবাহী রোসাচি কাড়ি (রস কারি) হল রস ( নারকেলের দুধ) দিয়ে তৈরি একটি মাছের তরকারি, যেটি বেশ জনপ্রিয়। এটি রস (অভিষেক) অনুষ্ঠানে পরিবেশন করা হয় যেটি ম্যাঙ্গালোরিয়ান ক্যাথলিক বিয়ের এক বা দুই দিন আগে অনুষ্ঠিত হয়। তাদের মাছের তরকারি, বিশেষ করে তাদের মাছের ডিমের তরকারি সমগ্র উপকূলীয় ভারতে এর স্বাদের জন্য পরিচিত, এছাড়াও সুপরিচিত তাদের শৈলীতে ভাজা মাছ। শেভেও রোস এবং পাথাল বাকরি (কোরি রোটির একটি রূপ) হল শুকনো চালের ফ্লেক্স যা মুরগির খাবারের ঝোলে ডুবিয়ে রাখা হয়।
হাসাড়া ইউনিয়ন
হাসাড়া ইউনিয়ন হলো বাংলাদেশের মুন্সীগঞ্জ জেলার অন্তর্গত শ্রীনগর উপজেলার একটি ইউনিয়ন।
ভৌগোলিক উপাত্ত
হাসাড়া ইউনিয়নের মোট আয়তন ৩৭০৯ একর।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী হাসাড়া ইউনিয়নের মোট জনসংখ্যা ১৮,৩৮৫ জন। এদের মধ্যে ৯,৩০২ জন পুরুষ এবং ৯,০৮৩ জন মহিলা।
শিক্ষা
ইউনিয়নে শিক্ষার হার ৫১.৭১%। এখানে প্রাথমিক বিদ্যালয় ৫টি, মাধ্যমিক বিদ্যালয় ২টি।
একক ঝিল্লি মতবাদ
থাম্ব|কোষঝিল্লিতে ফসফোলিপিডের বিন্যাস রবার্টসনের একক ঝিল্লি মতবাদ হলো ১৯৫৯ সালে জে ডেভিড রবার্টসন কর্তৃক প্রস্তাবিত একটি মতবাদ। ১৯৩৫ সালে ডেনিয়েলি এবং ডেভসনের প্রস্তাবিত জৈবঝিল্লি মতবাদের ওপর ভিত্তি করে নতুন মতবাদটি প্রস্তাবিত হয়। রবার্টসনের মতবাদ অনুসারে জৈবঝিল্লি বা বায়োমেমব্রেন তিন স্তরবিশিষ্ট; যার মধ্যে দুইস্তর প্রোটিন এবং অপর স্তরটি ফসফোলিপিড দ্বারা গঠিত। দ্বিস্তরী ফসফোলিপিড (ফসফোলিপিড বাইলেয়ার) ২৫-৩৫ Å পুরু এবং প্রতিটি প্রোটিন স্তর ২০-২৫ Å পুরু (সর্বমোট ৬৫-৮৫ Å)। রবার্টসন কোষঝিল্লিতে ইলেকট্রন বর্ষণ (ইলেকট্রন বোম্বার্ডমেন্ট) পদ্ধতি ব্যবহার করেন এবং দুইটি স্বতন্ত্র অঞ্চল, ইলেকট্রন-স্বচ্ছ অঞ্চল ও ইলেকট্রন-ঘন অঞ্চল, দেখতে পান। ব্রাউনের মতে, ঝিল্লিতে দুইটি ইলেকট্রন ঘন অঞ্চল এবং মাঝখানে একটি ইলেকট্রন স্বচ্ছ অঞ্চল বিদ্যমান। দুইটি ইলেকট্রন ঘন ও ইলেকট্রন স্বচ্ছ অঞ্চলের এই ব্যবস্থাকে ত্রিস্তরী ঝিল্লি মতবাদ বলা হয়। ইলেকট্রন ঘন অঞ্চলটি হলো মূলত বর্ধিত প্রোটিনের (বিটা প্রোটিন) স্তর।
লুৎফা তাহের
লুৎফা তাহের (জন্ম: ৩১ জুলাই ১৯৪৭) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪০ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
জন্ম ও পারিবারিক পরিচিতি
লুৎফা তাহের ১৯৪৭ সালের ৩১ জুলাই তৎকালীন পূর্ব পাকিস্তানের ময়মনসিংহ জেলার কিশোরগঞ্জে জন্মগ্রহণ করেন। বাংলাদেশের মুক্তিযুদ্ধে ১১ নং সেক্টরের সেক্টর কমান্ডার কর্নেল আবু তাহের বীর উত্তম তার স্বামী। তার তিন সন্তান - কন্যা জয়া তাহের, পুত্র আবু কায়সার যিশু এবং পুত্র মিশু।
টাইগার্স
টাইগার্স হল ২০১৪ সালের একটি ভারতীয় চলচ্চিত্র, যেটি পরিচালনা করেছেন ডেনিস তানোভিচ এবং চলচ্চিত্রটি সিনেমা টাইম, এএসএপি ফিল্মস ও শিক্ষা এন্টারটেইনমেন্টের যৌথ প্রযোজনায় নির্মিত হয়েছে। চলচ্চিত্রটির শিরোনাম শুরুতে হোয়াইট লাইজ রাখা হলেও পরে সে নাম পরিবর্তন করে টাইগার্স রাখা হয়।
কাহিনি সংক্ষেপ
মারাহ (ইমরান হাশমি), পাকিস্তানের একটি ওষুধ কোম্পানির বিক্রয় প্রতিনিধি, একদিন আবিষ্কার করে যে কোম্পানির নীতির দরুন বহু শিশু মৃত্যুমুখে পতিত হচ্ছে। ফলে সে কোম্পানির বিরুদ্ধে বিপদজনক যুদ্ধে অবতীর্ণ হয়।
নির্মাণ ও মুক্তি
চলচ্চিত্রটিত চিত্রগ্রহণ ২০১৩ সালে শুরু হয় এবং চলচ্চিত্রটি ২০১৪ সালের টরেন্টো আন্তর্জাতিক চলচ্চিত্র উৎসবে প্রদর্শিত হয়। চলচ্চিত্রটি জি৫-এ ২০১৮ সালের ১৩ নভেম্বর মুক্তি পায়।
ওপেন বিএসডি
ওপেনবিএসডিকে স্বভাবসুলভ ভাবে নিরাপদ রাখা হয় যা অন্যান্য অপারেটিং সিস্টেমে অনুপস্থিত কিংবা ব্যবহারকারীর ইচ্ছামাফিক। লেখক মিচেল ডব্লু. লুকাসের মতানুসারে "ওপেনবিএসডি যেকোনো লাইসেন্সের শর্তানুসারে কিংবা যেকোনো ক্ষেত্র বিচারে সর্বাধিক নিরাপদ অপারেটিং সিস্টেম।
ওপেনবিএসডি প্রকল্প অন্যান্য অপারেটিং সিস্টেমের জন্য অনেক সাবসিস্টেমের বহনযোগ্য বা পোর্টেবল সংস্করণ প্যাকেজ হিসেবে রক্ষণাবেক্ষণ করে। কোডের গুণমানে জোর দেয়ার কারণে ওপেনবিএসডির অনেক সরঞ্জামই বিভিন্ন সফটওয়্যার প্রকল্পে ব্যবহৃত হয়। অ্যানড্রয়েডে তাঁদের সি স্ট্যান্ডার্ড লাইব্রেরী ব্যবহার করা হয়, এলএলভিএম তাদের রেগুলার এক্সপ্রেশন লাইব্রেরী ব্যবহার করে আর উইন্ডোজ ১০ লিব্রেএসএসএলের সাথে তাদের ওপেনএসএসএইচ ব্যবহার করে।
ওপেনবিএসডি, যার বাংলা মানে দাঁড়ায় উন্মুক্ত বিএসডি, নামটি ইন্টারনেটে তাদের সোর্স কোডের সুলভ্যতা বা উন্মুক্ত উৎস কোডের বিষয়টি মাথায় রেখে রাখা হয়। এছাড়াও এটা ব্যাপক পরিসরের হার্ডওয়্যার প্ল্যাটফর্মকে তাদের সিস্টেম থেকে সাপোর্ট করার জন্যও ব্যবহার করা হয়।
ব্যক্তিগত কম্পিউটার
ওপেনবিএসডির সাথে থাকে জেনোকারা নামে এক্স উইন্ডোজ সিস্টেমেী একটি ইমপ্লিমেন্টেশন, যা ওয়ার্কস্টেশন হিসেবে ব্যবহারের উপযোগী।  , ওপেনবিএসডির রেপোজিটরি তে গ্নোম, কেডিই প্লাজমা ৫, এক্সএফসিইর মতো ডেস্কটপ এনভায়রনমেন্ট, ফায়ারফক্স ও ক্রোমিয়ামের মতো ওয়েব ব্রাউজারসহ আছে প্রায় ৮০০০ প্যাকেজ। এছাড়াও এতে সিডব্লুএম, এফভিডব্লুএম (জেনোকারার ডিফল্ট কনফিগারেশনের জন্য অংশবিশেষ), টিডব্লুএম এই তিনটি ডেস্কটপ এনভায়রনমেন্ট অন্তর্ভুক্ত আছে।
নিরাপত্তা
ওপেনবিএসডি তৈরি হওয়ার পরপরই ডি রাটের সাথে সিকিউর নেটওয়ার্কস নামের একটি সফটওয়্যার প্রতিষ্ঠানের যোগাযোগ হয়(পরবর্তীতে ম্যাকাফির অধিভুক্ত)। তারা বালিস্তা নামের একটি সফটওয়্যার নিরাপত্তা নজরদারি সরঞ্জাম বানাচ্ছিলো, সফটওয়্যার নিরাপত্তার ত্রুটিগুলো আবিষ্কার করা যার উদ্দেশ্য। ডি রাটের উদ্দেশ্যও ছিলো তাই, তাই এই দুটো প্রকল্প পরষ্পরকে সহযোগিতা করতে শুরু করে, যার ফলাফল হিসেবে ওপেনবিএসডি ২.৩ তৈরি হয়, এভাবে ওপেনবিএসডির কেন্দ্রীয় বিষয়ই হয়ে দাঁড়ায় নিরাপত্তা নিশ্চিতকরণ।
ওপেনবিএসডি যেসব নিরাপত্তা বেশিষ্ট্যগুলো প্রদান করে:
ইনজেনুইটি (মঙ্গলের হেলিকপ্টার)
ইনজেনুইটি, ডাকনাম জিনি, একটি ছোট রোবটিক হেলিকপ্টার যেটি মঙ্গল গ্রহে নাসার মঙ্গল ২০২০ অভিযানের অংশ হিসেবে পারসেভারেন্স রোভারের সঙ্গে সক্রিয় আছে। এই হেলিকপ্টারটি ১৮ ফেব্রুয়ারি ২০২১ সালে পারসেভারেন্স রোভারের তলদেশে সংযুক্ত অবস্থায় মঙ্গলে অবতরণ করে। হেলিকপ্টারটিকে ৩ এপ্রিল ২০২১ সালে মঙ্গলের মাটিতে মোতায়ন করা হয়। ১৯ এপ্রিল ২০২১ সালে প্রথমবারের মত ৩৯.১ সেকেন্ডের  জন্য যান্ত্রিক শক্তি নিয়ন্ত্রিত অবস্থায় পৃথিবীর বাইরে কোনো গ্রহতে উলম্বভাবে উড়াল দিয়ে কিছুক্ষন ভাসিয়ে রেখে মাটিতে অবতরণ করানো হয়। ৫ ডিসেম্বর ২০২২ তারিখে ৩৫ তম উড্ডয়ন পর্যন্ত হেলিকপ্টারটি ৬৩৫ দিন পর্যন্ত উড্ডয়ন সক্ষম হিসেবে মঙ্গল গ্রহে টিকে আছে।
নাসার জেট প্রপালশন ল্যাবরেটরির সঙ্গে যৌথ উদ্যোগে এরোভাইরনমেন্ট ইনকর্পোরেটেড, নাসার এইমস রিসার্চ সেন্টার এবং ল্যাংলি রিসার্চ সেন্টার ইনজেনুইটির নকশা করেছে। অন্যান্য বিশেষ অবদানকারীর মধ্যে আছে লকহিড মার্টিন স্পেস ও সোলএরো। ইনজেনুইটির পাখার দৈর্ঘ্য ৪ ফুট, সম্পূর্ণ উচ্চতা ১৯ ইঞ্চি। এর আয়তাকার দেহটির আয়তন ৫.৪ ইঞ্চি / ৭.৭ ইঞ্চি / ৬.৪ ইঞ্চি। অবতরণ করার জন্য রয়েছে ১৫.১ ইঞ্চি দৈর্ঘ্যের চারটি পা। হেলিকপ্টারটি সৌরশক্তি চালিত ব্যাটারি দ্বারা পরিচালিত হয়। ব্যাটারিগুলো একে অন্যের উপর স্থাপন করা দুটি সমাক্ষীয় ডুয়াল কাউন্টার-রোটেটিং পাখাকে শক্তি প্রদান করে।